Contracte marc. Contracte d’encàrrec de creacions visuals

(Contracte marc firmat amb la Federació de Gremis d’Editors d’Espanya el 29 de juliol de 1999)

A      , el       de       del

**Reunits**

D’una part,      , actuant en el seu propi nom i representació, major d’edat, amb domicili a       i DNI núm.       (d’ara endavant l’autor/a o il·lustrador/il·lustradora).

D’una altra part,       amb domicili social a       amb NIF       representat en aquest acte pel Sr./Sra.       en la seva qualitat de       segons s’acredita mitjançant       (d’ara endavant l’editor).

Les dues parts es reconeixen amb plena capacitat legal per firmar el present contracte, que sotmeten als següents

**Pactes**

Primer. L’editor encarrega a l’autor/a la realització de       , a fi de ser editades i publicades en       . (S’especifiquen les característiques de l’obra, així com les característiques de la publicació, distribució en presentació a l’Annex Número 1.)

Segon. L’obra encarregada serà entregada per l’autor/a a l’editor abans del dia       , totalment acabada i en condicions de ser reproduïda.

Tercer. L’editor pagarà a l’autor/a, com a avançament de la quantitat que li correspondrà en concepte de drets d’explotació sobre l’obra, la quantitat de       euros.

Quart. En tot cas, després del treball de reproducció i edició per part de l’editor de l’obra, els originals entregats hauran de ser retornats al seu autor/a, que en podrà disposar lliurement, sempre que això no sigui contrari a les clàusules del contracte d’edició firmat amb l’editor.

Cinquè. En cas que l’editor no donés la seva conformitat a l’obra encarregada per no atenir-se a les característiques i especificacions contemplades a l’Annex Número 1 d’aquest contracte i l’autor/a no realitzés les modificacions proposades per l’editor, aquest quedarà alliberat de l’obligació d’efectuar els pagaments restants, encara que haurà de garantir sempre i en tot cas a l’autor/a una quantitat mínima de       euros. (1)

Sisè. L’editor remetrà a l’autor/a les proves de gravat de l’obra, i aquest últim les haurà de retornar a l’editor en un termini màxim de deu dies. Hi donarà la seva conformitat i indicarà de forma clara les correccions i observacions que estimi pertinents a fi d’adaptar-les al màxim a l’original de l’obra.

Transcorregut aquest termini, si l’autor/a no ha tornat les proves, l’editor hi podrà realitzar les correccions tècniques que estimi oportunes, sense que es pugui exigir cap tipus de responsabilitat si el resultat no fos satisfactori per a l’autor/a.

En cas que l’editor no reculli els canvis proposats per l’autor/a, sempre que no impliquin un canvi substancial de l’obra, aquest incompliment serà causa de rescissió del contracte i l’editor haurà d’indemnitzar l’autor/a per les despeses que el seu treball hagi meritat.

Setè. Com a causes de resolució del contracte per incompliment s’estableixen:

* Si no s’entreguen les obres encarregades dins del termini convingut per a això, després del requeriment exprés de l’editor en el termini d’una setmana des del dia en què havien de ser entregades.
* Si l’autor/a no realitza les modificacions proposades per l’editor sempre que sigui sobre la base de les característiques prefixades de l’obra.
* Si l’editor no recull les modificacions i correccions de l’autor/a, sense perjudici de la reclamació que per danys i perjudicis li pugui correspondre.

Vuitè. El present contracte es regirà i serà interpretat d’acord amb el que preveu el reial decret legislatiu 1/1996, del 12 d’abril, pel qual s’aprova el text refós de la llei de propietat intel·lectual i, en general, per les disposicions legals que li siguin d’aplicació.

Novè.

A) Per resoldre les divergències que poguessin sorgir com a conseqüència de la interpretació i execució del present contracte, les dues parts se sotmetran a un arbitratge d’equitat que realitzaran els membres que es designin per part de la Comissió mixta d’editors i Autors.

B) Les dues parts se sotmeten, per a qualsevol diferència que pogués sorgir de la interpretació i compliment del present contracte, a la jurisdicció i competència dels jutjats i tribunals de la ciutat de       i renuncien al seu propi fur, si fos un altre.

I com a prova de la seva conformitat, el firmen per duplicat en la data i al lloc assenyalats a l’encapçalament.

**L’editor L’autor/a**

(1) Concreteu l’expressió de la llengua o llengües en què s’hagi de publicar.